പൂര്ണ ഗര്ഭിണിയായ അമ്മയേയും മകനേയും കൊന്ന പ്രതി വീണ്ടും ജയിലില് ആത്മഹത്യയ്ക്ക് ശ്രമിച്ചു പാലക്കാട്: മലപ്പുറം കാടാമ്ബുഴയില് പൂര്ണ ഗര്ഭിണിയായ അമ്മയേയും മകനേയും കൊലപെടുത്തിയ കേസിലെ പ്രതി വീണ്ടും ആത്മഹത്യയ്ക്ക് ശ്രമിച്ചു. പ്രതി മുഹമ്മദ് ഷരീഫാണ് പാലക്കാട് ജില്ലാ ജയിലില് കൈ മുറിച്ച് ആത്മഹത്യയ്ക്ക് ശ്രമിച്ചത്.ഇന്നലെ മഞ്ചേരി അതിവേഗ കോടതി പ്രതിയെ കുറ്റക്കാരനെന്ന് കണ്ടെത്തിയിരുന്നു. ഇന്ന് ശിക്ഷ വിധിക്കാനിരിക്കെയാണ് സംഭവം. ആശുപത്രിയില് പ്രവേശിപ്പിച്ച ഇയാളുടെ കൈക്ക് തുന്നലിട്ടു. ഇയാളെ ഇന്ന് മഞ്ചേരി കോടതിയില് ഹാജരാക്കും. ഇതിന് മുമ്ബും ഇയാള് കൈ ഞരമ്ബ് മുറിച്ച് ആത്മഹത്യക്ക് ശ്രമിച്ചിരുന്നു.2017 ലായിരുന്നു കേസിനാസ്പദമായ സംഭവം. കാടാമ്ബുഴ തുവ്വപ്പാറ പല്ലിക്കണ്ടം സ്വദേശിനി വലിയപീടിയേക്കല് ഉമ്മുസല്മ 28, ഏക മകന് മുഹമ്മദ് ദില്ഷാദ് 7 എന്നിവരെയാണ് കൊലപ്പെടുത്തിയത്. അവിഹിത ബന്ധം പുറത്തറിയാതിരിക്കാനാണ് ഷരീഫ് ഉമ്മുസല്മയേയും മകനേയും കൊന്നത്.പൂര്ണ ഗര്ഭിണിയായിരുന്ന ഉമ്മുസല്മ കൊലപാതകത്തിനിടെ പ്രസവിക്കുകയും ശുശ്രൂഷ കിട്ടാതെ നവജാത ശിശു മരിക്കുകയും ചെയ്തു. ദിവസങ്ങള്ക്ക് ശേഷം പഴക്കംചെന്ന മൃതദേഹങ്ങള് കിടപ്പുമുറിയില് പുഴുവരിച്ച നിലയില് കണ്ടെത്തുകയായിരുന്നു.സാഹചര്യ തെളിവുകളും സൈബര് തെളിവുകളും പരിശോധിച്ചാണ് കോടതി പ്രതി കുറ്റക്കാരന് എന്ന് കണ്ടെത്തിയത്. ഐപിസി 302, 316, 449 എന്നീ വകുപ്പ് എന്നീ വകുപ്പുകള് ആണ് പ്രതിക്ക് എതിരെ ചുമത്തിയിരുന്നത്. ഈ വകുപ്പുകള് പ്രകാരം ഉള്ള എല്ലാ കുറ്റങ്ങളും തെളിഞ്ഞു. സാഹചര്യത്തെളിവുകള് ആയിരുന്നു പ്രധാനം. ഇതിനൊപ്പം സൈബര് തെളിവുകളും ഉണ്ടായിരുന്നു.മലപ്പുറത്തെ ഗൃഹനാഥന്റെ ആത്മഹത്യ: മകളുടെ ഭര്ത്താവിനെ പിടികൂടിയത് അര്ധരാത്രി ബന്ധുവീട്ടില് ഒളിവില് കഴിയവെകോണ്ട്രാക്ടര് ആയ പ്രതി വീടുപണിക്ക് വന്നപ്പോഴാണ് ഭര്ത്താവുമായി പിരിഞ്ഞ് ജീവിക്കുകയായിരുന്ന ഉമ്മുസല്മയുമായി അടുപ്പത്തിലാവുന്നത്. ഉമ്മുസല്മ ഗര്ഭിണിയാവുകയും പ്രസവശേഷം ഷരീഫിനൊപ്പം താമസിക്കണമെന്ന് നിര്ബന്ധം പിടിക്കുകയും ചെയ്തു. എന്നാല്, ഭാര്യയും മക്കളുമുള്ള ഷരീഫ് തന്റെ അവിഹിതബന്ധം പുറത്തറിയാതിരിക്കാനാണ് ആസൂത്രിതമായി കൊലപാതകം നടത്തിയതെന്നാണ് കേസ്. കുഞ്ഞ് ജനിച്ചാല് ഉണ്ടാകുന്ന മാനഹാനി കാരണം ആണ് കൃത്യം നടത്തിയത് എന്നാണ് പ്രതിയുടെ മൊഴി.ആദ്യം ഉമ്മുസല്മയെയാണ് ശ്വാസംമുട്ടിച്ച് കൊലപ്പെടുത്തിയത്. ഇത് കണ്ടുകൊണ്ട് വീട്ടിലേക്ക് കയറിവന്ന ദില്ഷാദിനെയും ഇതേരീതിയില് കൊലപ്പെടുത്തി. തുടര്ന്ന് മരണം ആത്മഹത്യയാണെന്ന് വരുത്തിത്തീര്ക്കാന്വേണ്ടി ഇരുവരുടെയും കൈഞരമ്ബുകള് മുറിക്കുകയും വീട്ടിന്റെ വാതിലുകള് പൂട്ടി ചാവി വലിച്ചെറിയുകയുമായിരുന്നു.ഉമ്മുസല്മയുടെ ഫോണ്കോളുകള് കേന്ദ്രീകരിച്ച് നടത്തിയ അന്വേഷണത്തിലാണ് പ്രതി പിന്നീട് പിടിയിലായത്. കസ്റ്റഡിയിലെടുത്ത പ്രതി സ്റ്റേഷനില് ആത്മഹത്യക്ക് ശ്രമിച്ചിരുന്നു.